Вольгу многія супрацоўнікі цэнтра ведалі яшчэ да яе ўладкавання на працу ва ўстанову. Хтосьці памятаў дзяўчынку маленькай выхаванкай, хтосьці — школьніцай: яна вучылася ў школе з музычна-харавым напрамкам, што была побач з цэнтрам, і па-ранейшаму часта забягала да бабулі, якая працуе ў нас на працягу многіх гадоў. Выхавальнікі былі ў курсе спраў і поспехаў школьніцы, падтрымлівалі Вольгу падчас выступленняў на канцэртнай пляцоўцы мікрараёна, запрашалі паўдзельнічаць ва ўрачыстых мерапрыемствах, якія праходзілі ў цэнтры.